2018 வரவு-செலவுத் திட்டத்தில் இருந்து 290 பில்லியன் ரூபாய்கள் இராணுவத்திற்கு ஒதுக்கப்பட்டன. இதை உலக அளவில் ஒப்பிட்டால் மிகவும் அதிகமானது. 2017 உலகளாவிய இராணுவ செலவு 1.7 ட்ரில்லியன் அமெரிக்க டாலர் என கூறப்படும் அதேவேளை, இதில் நூற்றுக்கு 13 வீத்தத்தைக் கொண்டு உலகில் வறுமை மற்றும் பட்டினியை தீர்க்க முடியும், நூற்றுக்கு 4 வீதத்தைக் கொண்டு உலக மக்கள் தொகைக்கு உணவு பாதுகாப்பு வழங்க முடியும், 5 சதவீதத்தில் சுகாதார தேவைகளை இட்டு நிரப்ப, 12 சதவீதத்தில் உலகில் அனைவருக்கும் கல்வி வசதி செய்யவும், 3 சதவீதத்தை தூய நீர் மற்றும் ஆரோக்கியத்துக்காகப் பயன்படுத்த முடியும்.